Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 791/13/8807	Michalovce, 4.12.2014
EEČ : 2-66-499-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Michalovce zo dňa 30.9.2013, spisová značka Pv 791/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
pre prečin krádeže podľa  § 212 ods. 2 písm. e)  Tr. zákona na tom skutkovom základe, že  v dobe od 25. 12. 2012 do 26. 06. 2013 na odbernom mieste v obci XXXXX okres Michalovce, neoprávnene odoberal elektrickú energiu a to tým spôsobom, že v elektromerovom rozvádzači umiestnenom v chodbe uvedeného rodinného domu na vývod hlavného ističa napojil elektrický kábel - vodič, ktorým následne priviedol a pripojil časť elektroinštalácie mimo merania, pričom takto v dome používal osvetlenie na poschodí ako aj zásuvku na 380 V nachádzajúcu sa za rodinným domom, z ktorej napájal elektrický šrotovník o príkone 2000 W, čím podľa znaleckého posudku znalca z odboru elektrotechniky spôsobil pre poškodenú spoločnosť Východoslovenská distribučná, a.s., ul. Mlynská č. 31, XXXXX, IČO : 36 599 361 škodu vo výške 5,19 € 

Uznesením prokurátora Okresnej prokuratúry Michalovce zo dňa 30.9.2013, spisová značka Pv 791/13/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry  Michalovce sp. zn. Pv 791/13 z 30. 09. 2013 bolo podľa § 216 ods. 1 písm. a,b,c) Tr. poriadku, podmienečne zastavené  trestné  stíhanie pre  prečin krádeže podľa § 212 ods. 2 písm. e)  Tr. zákona proti obvinenému XXXXX.     
												
	Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 (dvanásť) mesiacov. Toto rozhodnutie sa stalo právoplatným dňom 08. 10. 2013.
 
	Skúšobná doba pre podmienečné zastavenie trestného stíhania uplynula dňom 08. 10. 2014.

	Po uplynutí skúšobnej doby bol vyžiadaný odpis z registra trestov a správy o povesti obvineného.

	Bolo zistené, že obvinený v priebehu skúšobnej doby viedol riadny život, nedopustil sa žiadneho trestného činu ani priestupku, preto  možno konštatovať, že vyhovel podmienkam uvedeným v ustanovení § 217 ods. 1 Tr. poriadku.

	Preto bolo rozhodnuté, že obvinený XXXXX sa v skúšobnej dobe podmienečného zastavenia trestného stíhania osvedčil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ivan Tvarožek
prokurátor